**Sopronnémeti Község Önkormányzata Képviselő-testülete**

**Sopronnémeti, Petőfi u. 22.**

Tel./Fax.: 96/285-394 e-mail: sopronnemeti@freemail.hu

S/182-8/2018.ny.



**J e g y z ő k ö n y v**

Készült Sopronnémeti Község Önkormányzata Képviselő-testületének 2018. augusztus 24-én 1830 órai kezdettel az Önkormányzat tanácskozó termében tartott nyilvános üléséről.

Jelen vannak:

Bognár Sándor polgármester

Paál Szabolcs

Vargáné Bella Éva képviselő

Farádi Közös Önkormányzati Hivatal részéről:

Pálfi Zoltánné jegyző

Szabóné Németh Mária alpolgármester és Kocsis Józsefné képviselő nem jelentette be távolmaradását.

A lakosság köréből nem jelent meg senki.

Bognár Sándor polgármester köszönti a testületi ülésen megjelenteket, megállapítja, hogy a Képviselő-testület 5 tagjából jelen van 3 fő, az ülés határozatképes.

Jegyzőkönyv-hitelesítőnek javasolja Vargáné Bella Éva és Paál Szabolcs képviselőt.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 52/2018. (VIII.24.) határozata**

A képviselő-testület Vargáné Bella Éva és Paál Szabolcs képviselőt megválasztja jegyzőkönyv-hitelesítőnek.

Felelős: Bognár Sándor polgármester

Határidő: azonnal

Bognár Sándor polgármester javaslatot tesz az ülés napirendjére, kéri, hogy a kiküldött meghívóban szereplő napirendet fogadják el.

Napirend:

1. Beszámoló a lejárt határidejű határozatok végrehajtásáról

Előadó: Bognár Sándor polgármester

1. Tájékoztató az előző ülés óta eltelt fontosabb eseményekről

Előadó: Bognár Sándor polgármester

1. Javaslat a szociális tüzelőanyag támogatásra kiírt pályázat benyújtására

Előadó: Bognár Sándor polgármester

1. Döntés tanévkezdési támogatásról

Előadó: Bognár Sándor polgármester

1. Döntés a Kossuth utca 264 helyrajzi számú ingatlan (Takács-ház) fűtéskorszerűsítéséről

Előadó: Bognár Sándor polgármester

1. Reki pályázat módosítása

Előadó: Bognár Sándor polgármester

1. Háziorvosi közreműködői szerződés módosításának megtárgyalása

Előadó: Bognár Sándor polgármester

1. Falugondnoki álláspályázatok elbírálása

Előadó: Bognár Sándor polgármester

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 53/2018. (VIII.24.) határozata**

A képviselő-testület elfogadja a napirendre tett javaslatot.

Felelős: Bognár Sándor polgármester

Határidő: azonnal

Napirend tárgyalása:

1. Beszámoló a lejárt határidejű határozatok végrehajtásáról

Bognár Sándor polgármester:

* A 32/2018.(V.28.) határozattal elfogadtuk a 2017. évi belső ellenőrzési jelentést, a jegyzőkönyvi kivonatot a belső ellenőrnek megküldtük.
* A 33/2018.(V.28.) határozattal a jegyzői átfogó értékelés, a 34/2018.(V.28.) határozattal a Beledi Családsegítő és Gyermekjóléti Szolgálat 2017. évi munkájának elfogadásáról döntöttünk. A gyámhivatal és a beledi szolgálat értesítése megtörtént a jegyzőkönyvi kivonat megküldésével.
* A 35/2018.(V.28.) határozattal jóváhagytuk a 2017. évi adóztatási tevékenységről szóló beszámolót,
* a 36/2018.(V.28.) határozatban felhatalmazta a testület a polgármestert a TOP-3.2.1-15-GMI-2016-00024 számú szerződéssel megvalósuló pályázati munka teljeskörű lebonyolítására.
* A 37/2018.(V.28.) határozattal elfogadtuk a Szili Körzeti Óvodai Társulás társulási megállapodását, a társulási megállapodást aláírtam.
* A 38/2018.(V.29.) határozat szerint elfogadtuk a Megoldás 2006 Kft ajánlatát a 2018. évi belső ellenőrzés lebonyolítására, a szerződés aláírásra került a kft vezetőjével.
* A 39/2018.(V.29.) határozattal szociális ügyben döntöttünk, a kérelmezők a döntésről megkapták a határozatot.
* A 42/2018.(VI.14.) határozattal a Beledi Szociális és Gyermekjóléti Társulás társulási megállapodását, a 43/2018.(VI.14.) határozattal a Farádi Óvodai Társulás társulási megállapodását fogadtuk el. A társulásoknak a döntésről megküldtük a jegyzőkönyvi kivonatot.
* A 44/2018.(VI.14.) a falugondnoki álláspályázatokról döntöttünk. Az érintett értesítése és kinevezése megtörtént. A falugondnok a próbaidő alatt megszüntette jogviszonyát, így újra ki kellett írni az álláspályázatot, a pályázati kiírásról a 47/2018.(VII.10.) határozatban döntöttünk.
* A 48/2018.(VII.10.) határozattal fogadtuk el, hogy pályázatot adunk be az önkormányzatok rendkívüli támogatására. A pályázat benyújtása megtörtént.
* Az 51/2018.(VII.27.) határozattal ismét a Farádi Óvodai Társulás társulási megállapodását módosítottuk a MÁK hiánypótlási felhívása alapján. A jegyzőkönyvi kivonat megküldésre került a tanács elnökének.

Kérem, aki egyetért a lejárt határidejű határozatok végrehajtásáról szóló beszámolóval, kézfeltartással jelezze.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 54/2018. (VIII.24.) határozata**

A képviselő-testület elfogadja a lejárt határidejű határozatok végrehajtásáról szóló beszámolót.

Felelős: Bognár Sándor polgármester

Határidő: azonnal

1. Tájékoztató az előző ülés óta eltelt fontosabb eseményekről

Bognár Sándor polgármester:

- Július 6-án került sor a falunap megrendezésére, a visszajelzések alapján jól sikerült.

- Július 13-án szűnt meg a falugondnok közalkalmazotti jogviszonya.

- Július 14-én nem vettünk részt Batykon a falunapon, nem volt jelentkező. Két sopronnémeti lakos azonban arra járt, és tiszteletét tette a rendezvényen.

- Július 24-én a felvidéki Kismácsédon voltunk.

- Augusztusban nem tudtunk elmenni az erdélyi ákosfalvi napokra.

- Július 31-én volt a „Virágos Magyarországért” verseny zsűrizése a településen.

- Július 23 – 27 EFOP pályázat keretében táboroztatáson vett részt a község több lakosa.

- Augusztus 9-én Szilsárkányban vettem részt a háziorvosi ellátás megbeszélésén. A szilsárkányi és a pásztori polgármester nem volt ott a megbeszélésen. Dr. Tarbay Gábor rábapatonai háziorvos mutatkozott be, ő venné át a szilsárkányi körzetet dr. Antal Miklós háziorvostól. Új megbeszélés összehívását várom, mert a kérdések nagy része tisztázatlan maradt.

- A BM pályázaton nem nyertünk, amit a Hunyadi utca felújítására adtunk be. Elutasítást nem kaptunk, de a nyertesek listáján sem szerepelünk.

- A Takács-háznál lévő melléképület tetőszerkezetének bontására teszek javaslatot. Az már régóta balesetveszélyes, mert a tető beszakadt. Javaslom az egész épület lebontását.

Bognár Sándor polgármester: Aki egyetért az előző ülés óta eltelt fontosabb eseményekről szóló beszámolóval, kézfeltartással jelezze.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 55/2018. (VIII.24.) határozata**

A képviselő-testület az előző ülés óta eltelt fontosabb eseményekről szóló tájékoztatót elfogadja.

Felelős: Bognár Sándor polgármester

Határidő: azonnal

1. Javaslat a szociális tüzelőanyag támogatásra kiírt pályázat benyújtására

Bognár Sándor polgármester: Megjelent a belügyminiszter pályázati felhívása a szociális célú tüzelőanyag vásárláshoz kapcsolódó támogatásra. Javaslom, hogy a korábbi évekhez hasonlóan adjunk be pályázatot.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 56/2018. (VIII.24.) határozata**

A Képviselő-testület pályázatot nyújt be a Magyarország 2018. évi központi költségvetéséről szóló 2017. évi C. törvény 3. melléklet 1.9. szerinti „A települési önkormányzatok szociális célú tüzelőanyag vásárláshoz kapcsolódó támogatására” a maximálisan igényelhető 48 m3 keménylombos tűzifa mennyiségre.

A Képviselő-testület a szükséges 60.960,- Ft önerőt a 2018. évi költségvetésében biztosítja, és szállítási költséget is vállalja.

A Képviselő-testület vállalja, hogy a szociális tűzifa támogatásban részesülőtől ellenszolgáltatást nem kér.

A Képviselő-testület felhatalmazza a polgármestert a pályázat benyújtására.

Felelős: Bognár Sándor polgármester

Határidő: azonnal illetve 2018. augusztus 31.

1. Döntés tanévkezdési támogatásról

Bognár Sándor polgármester: Javaslom, hogy a korábbi évekhez hasonlóan, idén is támogassuk az iskoláskorú gyermeket nevelő családokat a tanévkezdési támogatással. Kérem, aki egyetért azzal, hogy az általános iskolásokat nyolcezer forinttal, a közép-és felsőfokú tanulmányokat folytatókat tizenkettőezer forinttal támogassuk, kézfeltartással szavazzon.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 57/2018. (VIII.24.) határozata**

A képviselő-testület a községben élő tanulókat a szociális ellátásokról szóló 3/2016.(III.24.) önkormányzati rendeletének 8.§-a alapján a következők szerint támogatja:

* + - * + általános iskolások 8.000.-Ft/fő
        + közép- és felsőfokú tanulmányokat folytatók 12.000.-Ft/fő összegű tanévkezdési támogatásban részesülnek.

Felelős: Bognár Sándor polgármester

Határidő: azonnal illetve 2018. szeptember 30.

1. Döntés a Kossuth utca 264 helyrajzi számú ingatlan (Takács-ház) fűtéskorszerűsítéséről

Bognár Sándor polgármester: A Takács-házban a könyvtár részbe már bekötésre került a gáz, az épület többi részébe is be kellene köttetni. A villanykályhákat ki kell dobni, legyen korszerűsítve az egész épület. Fali gázkazánra és radiátorok felszerelésére lenne szükség. Kérem, aki egyetért a korszerűsítéssel és azzal, hogy kérjünk rá árajánlatot, a legjobb ajánlatot kiválaszthassam és a munka elvégzésére megkössem a szerződést, kézfeltartással jelezze.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 58/2018. (VIII.24.) határozata**

A képviselő-testület támogatja a Sopronnémeti, Kossuth utca, 264 helyrajzi számú ingatlan fűtéskorszerűsítését. A fűtéskorszerűsítéshez szükséges összeget a 2018. évi költségvetésében biztosítja.

A képviselő-testület felhatalmazza a polgármestert a korszerűsítés megvalósításához árajánlatok beszerzésére és a legjobb ajánlat elfogadására majd az ajánlattevővel a vállalkozási szerződés megkötésére.

Felelős: Bognár Sándor polgármester

Határidő: azonnal

1. Reki pályázat módosítása

Bognár Sándor polgármester: A beadott pályázatunk nem felel meg minden feltételnek, ezért a beadott összegen kell módosítanunk. Amivel Csornának tartozunk, az 2017. év előtti és nem lehet már kérni rá támogatást. Azt a tartozást utalnunk kell a városnak, mert különben bírósági eljárásra terelik az igényüket. Beled Városa felé is van kifizetetlen számlánk, erre már be lehet adni a pályázatot, mert 2017. év utáni időszakra szól.

Kérem, aki egyetért a pályázat fentiek szerinti módosításával, kézfeltartással szavazzon.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 59/2018. (VIII.24.) határozata**

A képviselő-testület pályázatot nyújt be a Magyarország 2018. évi központi költségvetéséről szóló 2017. évi C. törvény 3. melléklet I. 7. pont és az I.10. pont szerinti megyei önkormányzatok rendkívüli támogatására és az önkormányzatok rendkívüli támogatására pályázati kiírás szerinti önkormányzatok rendkívüli támogatása b) alcélra 670.614.-Ft, azaz hatszázhetvenezer-hatszáztizennégy forint összegre.

A képviselő-testület felhatalmazza a polgármestert a pályázat benyújtására.

Felelős: Bognár Sándor polgármester

Határidő: azonnal, illetve 2018. szeptember 30.

1. Háziorvosi közreműködői szerződés módosításának megtárgyalása

Bognár Sándor polgármester: Ahogy már a tájékoztatóban elhangzott, a háziorvosi ellátásban változások várhatók. Dr. Antal Miklós korábban azt jelezte, hogy 2019. január elsejétől kezdve már nem kívánja helyettesként ellátni a szilsárkányi körzetet. Utána, amikor összehívtak bennünket már szeptember 1-jétől kívánják módosítani az ellátási szerződést. Én azt gondolom, hogy nem kaptunk megfelelő tájékoztatást a változásokról, így nem javaslom elfogadásra a megküldött közreműködői szerződés tervezetet. Kérem, aki egyetért azzal, hogy ne fogadjuk el a háziorvosi ellátásra vonatkozó módosítást és kérjünk egy teljes körű tájékoztatást, kézfeltartással jelezze.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 60/2018. (VIII.24.) határozata**

A képviselő-testület nem fogadja el a Szilsárkány Község Önkormányzata által megküldött háziorvosi ellátásra vonatkozó közreműködői szerződés tervezetét.

A képviselő-testület felhatalmazza a polgármestert, hogy kérjen teljes körű tájékoztatást a háziorvosi körzet helyettesítéssel történő ellátását érintő változásról.

Felelős: Bognár Sándor polgármester

Határidő: azonnal illetve 2018. szeptember 7.

1. Falugondnoki álláspályázatok elbírálása

Bognár Sándor polgármester: A kiírt állásra két jelölt nyújtotta be pályázatát, Farkas Sándor rábasebesi és Tóth Zoltán szili lakos.

Megérkezik a testületi ülésre Farkas Sándor, akit a képviselők meghallgatnak. A jelölt távozása után Tóth Zoltán jelenik meg a testület előtt, aki szintén bemutatkozik és a jelen lévő képviselők kérdéseire válaszol.

A meghallgatást követően Bognár Sándor polgármester javasolja, hogy a falugondnoki állásra

Tóth Zoltán szili lakos kapjon kinevezést.

A szavazásban résztvevő képviselők száma 3 fő.

A képviselő-testület 3 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 61/2018. (VIII.24.) határozata**

A Képviselő-testület Tóth Zoltán (sznév: Tóth Zoltán sz.: Csorna, 1981.02.13., anyja neve: Vincze Éva Ilona) Szil, Erzsébet utca 3. szám alatti lakost nevezi ki falugondnoknak 2018. szeptember 3-tól határozatlan időre, 3 hónap próbaidő kikötésével.

A képviselő-testület felhatalmazza a polgármestert Tóth Zoltán közalkalmazotti kinevezésének aláírására, figyelembe véve a személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM rendelet 39. § (5) bekezdésében foglaltakat.

A képviselő-testület felkéri a polgármestert, hogy döntéséről az érintettet értesítse.

Felelős: Bognár Sándor polgármester

Határidő: azonnal illetve 2018. augusztus 31.

Miután más tárgy nincs, hozzászólás nem érkezik, Bognár Sándor polgármester megköszöni a részvételt és a testületi ülést 2030 órakor bezárja.

kmf.

Bognár Sándor Pálfi Zoltánné

polgármester jegyző

Paál Szabolcs Vargáné Bella Éva

jegyzőkönyv-hitelesítő